দেখতে অনেকটা গ্রিন টির মতো। মোড়কও অন্যসব কোম্পানির গ্রিন টির মতো। গ্রিন টির লেভেলে সিঅ্যান্ডএফ-এর মাধ্যমে হযরত শাহজালাল আন্তর্জাতিক বিমানবন্দরের কাস্টমস পার হচ্ছিল চালানগুলো। ইথিওপিয়া থেকে আসা এই মাদকগুলোতে গ্রিন টির লেভেল লাগিয়ে ইউরোপ, আমেরিকা ও অস্ট্রেলিয়ায় পাচার করার প্রস্তুতি নিচ্ছিল আন্তর্জাতিক মাদক ব্যবসায়ীরা। তবে সবশেষ চালানে ধরা পড়েছেন মো. নাজিম নামের একজন। গত শুক্রবার বিকালে শাহজালাল (রহ.) আন্তর্জাতিক বিমানবন্দর থেকে ৪৬৬ কেজি, পরে শান্তিনগর থেকে আরও ৪০০ কেজি খাত উদ্ধার করে মাদকদ্রব্য নিয়ন্ত্রণ অধিদফতর (ডিএনসি)। তবে এরই মধ্যে পার্শ্ববর্তী ভারত, যুক্তরাষ্ট্রসহ একাধিক দেশে ‘খাত’ পাচার করেছে এমন তথ্য পেয়েছে ডিএনসি।